pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบในหลักการให้ไทยร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022
วันอังคารที่ 1 กุมภาพันธ์ 2565
ครม.เห็นชอบในหลักการให้ไทยร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022
ครม.เห็นชอบในหลักการให้ไทยร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022 หวังให้ทั่วโลกรู้ว่าประเทศไทยมีความพร้อมสามารถรองรับนักท่องเที่ยวหลังสถานการณ์การแพร่ระบาดของโควิด-19 คาดมีรายได้ไม่น้อยกว่า 200 ล้านบาท
วันที่ 1 กุมภาพันธ์ 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี(ครม.)เห็นชอบในหลักการให้กรมส่งเสริมวัฒนธรรม กระทรวงวัฒนธรรมร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลก 2022 (WAMSB World Championship 2022) วงเงินค่าใช้จ่ายในการจัดประกวด 25 ล้านบาท โดยมีกําหนดจัดงานระหว่างวันที่ 11-16 กรกฎาคม 2565 ที่ กรุงเทพมหานคร ซึ่งกระทรวงวัฒนธรรมจะประชาสัมพันธ์และจัดงานแถลงข่าวกิจกรรมการประกวดฯตั้งแต่เดือนกุมภาพันธ์ 2565
ทั้งนี้คาดว่าจะมีเงินหมุนเวียนจากการเข้าร่วมการแข่งขันของวงโยธวาทิตจากประเทศสมาชิก ไม่น้อยกว่า 20 ประเทศ จะมีจํานวนนักเรียน นักศึกษาด้านดนตรีสากลประเภทดนตรีและมาร์ชชิ่งอาร์ท วงโยธวาทิตทั้งชาวไทยและต่างชาติจํานวนไม่น้อยกว่า 3,000 คน นักท่องเที่ยวทั้งชาวไทยและชาวต่างประเทศจํานวนไม่น้อยกว่า 50,000 คน บุคลากรในสถาบันการดนตรีทั้งไทยและต่างประเทศ ไม่น้อยกว่า 3,000 คน และเครือข่ายทางวัฒนธรรม นักเรียน นักศึกษาและประชาชนทั่วไปจํานวนไม่น้อยกว่า 10,000 คน โดยจะมีรายได้จากการท่องเที่ยวไม่น้อยกว่า 200 ล้านบาท
นอกจากนี้การจัดประกวดฯครั้งนี้ ยังเป็นการส่งเสริมการท่องเที่ยวเชิงวัฒนธรรมของไทย และกิจกรรมนี้จะเป็นส่วนหนึ่งที่ทําให้ทั่วโลกรู้ว่าประเทศไทยมีความปลอดภัย มีความพร้อมสามารถรองรับนักท่องเที่ยวต้อนรับชาวต่างชาติหลังสถานการณ์การแพร่ระบาดของโควิด-19 และจะเป็นการส่งเสริมวัฒนธรรมไทย ทั้งด้านการท่องเที่ยวและอาหาร
น.ส.ไตรศุลี กล่าวว่า ที่ผ่านมาประเทศไทยเคยได้รับคัดเลือกจากสมาคมดนตรีและมาร์ทชิ่งอาร์ทสากล(WAMSB) ร่วมเป็นเจ้าภาพจัดการประกวดดนตรีและมาร์ชชิ่งอาร์ทชิงแชมป์โลกปี 2020 แต่เนื่องจากสถานการณ์การแพร่ระบาดของโรคโควิด-19 ส่งผลให้WAMSB มีมติให้ยกเลิกการจัดประกวดในปีดังกล่าว อย่างไรก็ตาม WAMSB ได้เชิญกระทรวงวัฒนธรรม ร่วมเป็นเจ้าภาพจัดการประกวดฯในปี 2022 โดยการประกวดจะแบ่งเป็น 2 รอบ คือ รอบคัดเลือกระดับประเทศ ระหว่างวันที่ 24-29 พฤษภาคม 2565 และรอบชิงแชมป์โลกระหว่างวันที่ 11-16 กรกฎาคม 2565
----------------------
รัฐบาลไทย-ข่าวทำเนียบรัฐบาล-ศธ. - สธ. ตั้งเป้าฉีด "ไฟเซอร์" เข็ม 1 ให้ นร. - นศ. กว่า 4.5 ล้านคน ภายในเดือน ต.ค. นี้ นำร่อง 29 จว. สีแดงเข้ม
วันอังคารที่ 14 กันยายน 2564
ศธ. - สธ. ตั้งเป้าฉีด "ไฟเซอร์" เข็ม 1 ให้ นร. - นศ. กว่า 4.5 ล้านคน ภายในเดือน ต.ค. นี้ นําร่อง 29 จว. สีแดงเข้ม
....
กระทรวงศึกษาธิการ (ศธ.) และกระทรวงสาธารณสุข (สธ.) ได้วางแผนฉีดวัคซีนไฟเซอร์ (Pfizer) เข็ม 1 ให้กับนักเรียนนักศึกษาทุกสังกัด ทั้งภาครัฐและเอกชน อายุระหว่าง 12 - 18 ปีจํานวนกว่า 4.5 ล้านคน ภายในเดือน ต.ค. นี้
.
โดยจะนําร่องฉีดวัคซีนให้นักเรียนนักศึกษาที่อยู่ในพื้นที่ควบคุมสูงสุดและเข้มงวด (สีแดงเข้ม) 29 จังหวัดก่อน รวมทั้งครูและบุคลากรทางการศึกษาที่ยัง "ไม่ได้รับวัคซีน" ด้วย เพื่อรองรับแผนการเปิดภาคเรียนที่ 2/2564 ในเดือน พ.ย. 64 ซึ่งการฉีดวัคซีนนั้น เป็นไปตามความสมัครใจ และต้องได้รับความยินยอมจากผู้ปกครอง
.
ปัจจุบัน รัฐบาลได้จัดหาวัคซีน mRNA ที่มีประสิทธิภาพและมีคุณภาพ คือ ไฟเซอร์ และโมเดอร์นา จํานวน 30 ล้านโดส คาดว่าจะนําเข้ามาในประเทศช่วงปลายเดือน ก.ย. นี้ และยืนยันว่าวัคซีนที่จัดหามาฉีดให้นักเรียนนักศึกษานั้น เป็นวัคซีนที่มีประสิทธิภาพและมีคุณภาพอย่างแน่นอน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-​โฆษกรัฐบาลเผยนายกฯ ปลื้มไทยได้รับการยกระดับสถานการณ์การค้ามนุษย์ TIP Report ในปี 2022 ให้อยู่ในกลุ่มที่ 2 (Tier 2)
วันพุธที่ 20 กรกฎาคม 2565
​โฆษกรัฐบาลเผยนายกฯ ปลื้มไทยได้รับการยกระดับสถานการณ์การค้ามนุษย์ TIP Report ในปี 2022 ให้อยู่ในกลุ่มที่ 2 (Tier 2)
ขอบคุณผู้มีส่วนเกี่ยวข้องช่วยแก้ไขปัญหาทุกคน ขอให้มุ่งมั่นทํางานต่อไปเพื่อแก้ไขปัญหานี้ให้หมดจากชาติ
วันที่ 20 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบ และยินดี สหรัฐฯ ยกระดับสถานการณ์การค้ามนุษย์ของไทย ในปี 2022 ให้อยู่ในกลุ่มที่ 2 (Tier 2)
โฆษกประจําสํานักนายกรัฐมนตรี กล่าวว่า เมื่อวันที่ 19 กรกฎาคม ที่ผ่านมา กระทรวงการต่างประเทศสหรัฐฯ เผยแพร่รายงานการติดตามและการดําเนินงานต่อต้านการค้ามนุษย์ (Trafficking in Persons Report-TIP Report ประจําปี 2022 โดยไทยได้รับการยกระดับ จาก Tier 2 Watch List จากเมื่อปีที่แล้ว เป็นระดับ Tier 2 ในปีนี้
รายงาน TIP Report 2022 ระบุว่า รัฐบาลไทยแสดงให้เห็นถึงความพยายามที่เพิ่มขึ้นในการต่อสู้กับการค้ามนุษย์ โดยพิจารณาถึงผลกระทบของการแพร่ระบาดของโควิด-19 และความสามารถในการต่อต้านการค้ามนุษย์ ซึ่งความพยายามดังกล่าว อาทิ การเพิ่มการสืบสวนกรณีการค้ามนุษย์ การจัดทําแนวทางกลไกการส่งต่อระดับชาติ (National Referral Mechanism) จนแล้วเสร็จ การจัดตั้งศูนย์ช่วยเหลือเหยื่อค้ามนุษย์แห่งใหม่ และการพัฒนาแนวทางสําหรับเจ้าหน้าที่ด้านแรงงานในการส่งต่อผู้ที่สงสัยว่าตกเป็นเหยื่อการค้ามนุษย์ไปยังทีมสหสาขาวิชาชีพ เป็นต้น
นอกจากนี้ กระทรวงการต่างประเทศสหรัฐฯ ยังได้ประกาศรายชื่อ TIP Heroes 6 คน เพื่อเชิดชูผู้ที่ทํางานด้านการต่อต้านการค้ามนุษย์ในประเทศต่าง ๆ ซึ่งปีนี้มีคนไทยได้รับรางวัลนี้ด้วย ได้แก่ คุณอภิญญา ทาจิตต์ จากองค์กร Stella Maris ได้รับเลือกให้รับรางวัล TIP Heroes ในฐานะผู้ทํางานด้านการช่วยเหลือเหยื่อการค้ามนุษย์ และเป็นผู้มีบทบาทสําคัญในการสร้างความตระหนักเรื่องปัญหาลักลอบค้าแรงงานเด็ก
นายธนกรฯ กล่าวว่า “นายกรัฐมนตรีกําหนดนโยบายโดยให้ความสําคัญอย่างยิ่งกับแก้ไขปัญหาต่อต้านการค้ามนุษย์ กําหนดให้เป็นวาระแห่งชาติ เดินหน้าต่อต้านการค้ามนุษย์อย่างจริงจัง ปกป้อง คุ้มครองศักดิ์ศรีความเป็นมนุษย์ตามหลักสิทธิมนุษยชนที่ไทยให้ความสําคัญมาโดยตลอด โดยไทยพร้อมร่วมมือกับภาคส่วนต่าง ๆ ทั้งในและต่างประเทศ เพื่อขจัดการค้ามนุษย์และการบังคับใช้แรงงานในทุกรูปแบบ ซึ่งในโอกาสนี้ นายกรัฐมนตรีขอบคุณผู้มีส่วนเกี่ยวข้องกับการทํางานเพื่อแก้ไขปัญหานี้ทุกคน ทุกคนมีส่วนช่วยแก้ไขปัญหา โดยขอให้มุ่งมั่นตั้งใจทํางานอย่างต่อเนื่อง เพื่อกําจัดปัญหานี้ให้หมดจากประเทศไทย”
รัฐบาลไทย-ข่าวทำเนียบรัฐบาล-นายกรัฐมนตรีตรวจราชการในพื้นที่ จ.อุดรธานี
วันพุธที่ 1 ธันวาคม 2564
นายกรัฐมนตรีตรวจราชการในพื้นที่ จ.อุดรธานี
วันพุธที่ 1 ธันวาคม 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (1ธ.ค.64) พลเอก ประยุทธ์ จันทร์โอชา นายกรัฐมนตรี เดินทางไปตรวจราชการในพื้นที่ จ.อุดรธานี โดยเป็นประธานในการประชุมหารือร่วมกับหน่วยงานภาครัฐและเอกชนและติดตามการพัฒนาจังหวัดอุดรธานีในด้านต่าง ๆ เช่น การเชื่อมโยงระบบขนส่งและโลจิสติกส์กับจังหวัดอื่น ๆ ในอนุภูมิภาคลุ่มน้ําโขง ทิศทางการค้า การลงทุน และประโยชน์ที่ประชาชนในพื้นที่จะได้รับ การเตรียมความพร้อมของจังหวัดในการเป็นเจ้าภาพมหกรรมพืชสวนโลก ปี ค.ศ.2026 พร้อมทั้งรับฟังมุมมองของนักธุรกิจรุ่นใหม่ในการพัฒนาพื้นที่ รวมถึงตรวจเยี่ยมความพร้อมในการเปิดเมืองเพื่อรับนักท่องเที่ยวตามนโยบายรัฐบาล นอกจากนี้ ยังได้ตรวจติดตามความก้าวหน้าของพิพิธภัณฑ์ธรรมเจดีย์พระธรรมวิสุทธิมงคล หรือ หลวงตามหาบัว ด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีมอบหน่วยงานเกี่ยวข้องเร่งแก้ไขกฎระเบียบให้เอื้อต่อการกำจัดขยะติดเชื้อหลังพบมีปัญหาตกค้างจำนวนมากหลายพื้นที่ทั่วประเทศ
วันเสาร์ที่ 25 กันยายน 2564
นายกรัฐมนตรีมอบหน่วยงานเกี่ยวข้องเร่งแก้ไขกฎระเบียบให้เอื้อต่อการกําจัดขยะติดเชื้อหลังพบมีปัญหาตกค้างจํานวนมากหลายพื้นที่ทั่วประเทศ
นายกรัฐมนตรีมอบหน่วยงานเกี่ยวข้องเร่งแก้ไขกฎระเบียบให้เอื้อต่อการกําจัดขยะติดเชื้อหลังพบมีปัญหาตกค้างจํานวนมากหลายพื้นที่ทั่วประเทศ
วันที่ 25 ก.ย. 2564 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้รับรายงานว่าขณะนี้ได้เกิดปัญหาขยะติดเชื้อตกค้างจํานวนมากในหลายพื้นที่ทั่วประเทศ เนื่องจากสถานการณ์แพร่ระบาดของโรคโควิด-19 ที่เกิดขึ้นตั้งแต่ปี 2563 จนถึงปัจจุบัน ได้ทําให้ให้มีขยะติดเชื้อเพิ่มขึ้นทั้งที่มาจากโรคพยาบาล โรงพยาบาลสนาม ศูนย์พักคอย และการรักษาตัวที่บ้าน (Home Isolation) ซึ่งจํานวนขยะติดเชื้อดังกล่าวเกินศักยภาพของเตาเผาขยะทั้งประเทศที่มีอยู่
นอกจากนี้ ยังพบว่าเกณฑ์ภาครัฐที่เกี่ยวข้องกับการจัดการขยะติดเชื้อที่มีอยู่ยังไม่เอื้ออํานวยให้องค์กรปกครองส่วนท้องถิ่นสามารถดําเนินการกําจัดขยะติดเชื้อได้อย่างเหมาะสมเท่าทันสถานการณ์ จึงทําให้มีขยะติดเชื้อตกค้างอยู่ในพื้นที่ต่างๆ จํานวนมาก
น.ส.ไตรศุลี กล่าวว่า เพื่อแก้ไขปัญหาดังกล่าวอย่างเร่งด่วน นายกรัฐมนตรีจึงมีข้อสั่งการให้หน่วยงานเกี่ยวข้องดําเนินการแก้ไขปัญหาดังกล่าว โดยให้กระทรวงอุตสาหกรรมเร่งดําเนินการแก้ไขปรับปรุงประกาศกระทรวงอุตสาหกรรม เรื่อง การกําจัดสิ่งปฏิกูลหรือวัสดุที่ไม่ใช้แล้ว พ.ศ. 2548 ให้แล้วเสร็จและมีผลบังคับใช้โดยด่วนเพื่อให้โรงงานอุตสาหกรรมและโรงงานผลิตไฟฟ้าสามารถขออนุญาตใช้ขยะติดเชื้อเป็นเชื้อเพลิงได้ ซึ่งทําให้ขยะติดเชื้อที่ตกค้างหน้าเตาเผาถูนําไปเฝาทําลายให้หมดไป
รวมถึงให้กระทรวงพลังงาน กระทรวงสาธารณสุข กระทรวงอุตสาหกรรม การนิคมอุตสาหกรรมแห่งประเทศไทย(กนอ.)และหน่วยงานที่เกี่ยวข้อง เร่งดําเนินการออกกฎกระทรวง ประกาศ ตามกฎหมายที่เกี่ยวข้องเช่นพระราชบัญญัติโรงงาน พ.ศ. 2535 พ.ร.บ.การนิคมอุตสาหกรรมแห่งประเทศไทย พ.ศ. 2522 และ พ.ร.บ.การสาธารณสุข พ.ศ.2535 เพื่อให้สามารถหาแหล่งรับกําจัดขยะติดเชื้อและจัดทํายานพาหนะขนส่งขยะติดเชื้อเพิ่มมากขึ้นได้
“ท่านนายกรัฐมนตรีมีข้อกังวลว่า หากไม่เร่งแก้ไขปัญหาขยะติดเชื้อตกค้าง จะส่งผลกระทบต่อทั้งสิ่งแวดล้อมและสุขภาพของประชาชนในระยะยาว เพราะแม้เวลานี้สถานการณ์ผู้ติดเชื้อโควิดรายใหม่จะคลี่คลายลงบ้างแล้ว แต่ก็ทั่วประเทศยังจําเป็นต้องดําเนินมาตรการป้องกันโรคต่อไปซึ่งจะยังทําให้มีขยะติดเชื้อจํานวนมาก จึงมีข้อสั่งการให้หน่วยงานเกี่ยวข้องเร่งปรับปรุงหลักเกณฑ์ ข้อกฎหมายต่างๆ เพื่อเอื้อต่อการแก้ไขปัญหาให้เร็วที่สุด” น.ส.ไตรศุลี กล่าว
.......
กลุ้มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ผู้ป่วยโควิดเรือนจำ หายแล้ว 94.8%
วันพฤหัสบดีที่ 8 กรกฎาคม 2564
ผู้ป่วยโควิดเรือนจํา หายแล้ว 94.8%
....
สถานการณ์แพร่ระบาดโรคโควิด-19 ในเรือนจํา/ทัณฑสถาน นั้นคลี่คลายลงมาก ไม่พบการระบาดแล้ว 122 แห่ง ยังพบการระบาดอยู่ 11 แห่ง โดยพบผู้ป่วยรายใหม่รวมน้อยกว่า 100 ราย ส่วนผู้ป่วยที่รักษาหายแล้ว 35,005 ราย คิดเป็น 94.8%
.
ตัวเลขผู้ป่วยที่ยังรักษาอยู่ 1,615 ราย ในจํานวนนี้ เป็นสีเขียว 63.7% สีเหลือง 35.4% และสีแดง 0.9% เสียชีวิต 0.1%
.
อย่างไรก็ตาม ยังคงเฝ้าระวังใน 3 ด้าน คือ 1. ป้องกันไม่ให้เชื้อเข้าสู่เรือนจํา 2.ไม่นําเชื้อที่ระบาดภายในออกไปภายนอก และ 3. เร่งค้นหาผู้ติดเชื้อ เพื่อแยกกัก และรักษา รวมถึงแยกกลุ่มเสี่ยง กลุ่มเปราะบางเพื่อควบคุมโรค
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผยนายกรัฐมนตรีห่วงประชาชน ได้รับผลกระทบจากพายุฤดูร้อน 6-8 มี.ค นี้ กำชับส่วนราชการเตรียมพร้อมรับมือสถานการณ์ ส่วนน้ำท่วมภาคใต้คลี่คลายสั่งเร่งช่วยเหลือฟื้นฟู
วันอาทิตย์ที่ 6 มีนาคม 2565
โฆษกรัฐบาลเผยนายกรัฐมนตรีห่วงประชาชน ได้รับผลกระทบจากพายุฤดูร้อน 6-8 มี.ค นี้ กําชับส่วนราชการเตรียมพร้อมรับมือสถานการณ์  ส่วนน้ําท่วมภาคใต้คลี่คลายสั่งเร่งช่วยเหลือฟื้นฟู
โฆษกรัฐบาลเผยนายกรัฐมนตรีห่วงประชาชน ได้รับผลกระทบจากพายุฤดูร้อน 6-8 มี.ค นี้ กําชับส่วนราชการเตรียมพร้อมรับมือสถานการณ์  ส่วนน้ําท่วมภาคใต้คลี่คลายสั่งเร่งช่วยเหลือฟื้นฟู
วันที่ 6 มี.ค. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ห่วงใยพี่น้องประชาชนภาคตะวันออกเฉียงเหนือตอนล่าง ภาคกลาง และภาคตะวันออก ที่อาจจะได้รับผลกระทบจากพายุฤดูร้อนช่วงวันที่ 6-8 มี.ค. นี้ ขอให้ประชาชน ระวังอันตรายจาก "พายุฤดูร้อน" หลีกเลี่ยงการอยู่ในที่โล่งแจ้ง ใต้ต้นไม้ใหญ่ ป้ายโฆษณาและสิ่งปลูกสร้างที่ไม่แข็งแรง สําหรับเกษตรกรควรเตรียมการป้องกันและระวังความเสียหายที่จะเกิดต่อผลผลิตทางการเกษตร
นายกรัฐมนตรีกําชับให้หน่วยงานราชการเตรียมการรับสถานการณ์พายุฤดูร้อนที่อาจเกิดขึ้นอย่างเป็นระบบ ให้เกิดประสิทธิภาพ สามารถให้ความช่วยเหลือประชาชนได้อย่างทันท่วงที โดยเฉพาะการแจ้งเตือนภัย ต้องแจ้งเตือนให้ประชาชนทราบสถานการณ์อย่างเร่งด่วนทันต่อเหตุการณ์ ขอให้ประชาชนติดตามการแจ้งการเปลี่ยนแปลงสภาพอากาศจากส่วนราชการอย่างใกล้ชิด พร้อมกับเน้นย้ําให้เจ้าหน้าที่ฝ่ายปกครองและองค์กรปกครองส่วนท้องถิ่นและเร่งตรวจตราอาคารสถานที่ ป้ายโฆษณา สิ่งก่อสร้าง รวมถึงไม้ยืนต้นตามสถานที่สาธารณะ หากพบมีสภาพไม่มั่นคงแข็งแรง ให้หน่วยงานที่เกี่ยวข้องเร่งทําการซ่อมแซมตามอํานาจหน้าที่ต่อไป
"นายกรัฐมนตรียังได้รับรายงานถึงสถานการณ์น้ําท่วมในจังหวัดนราธิวาส ที่ล่าสุดเริ่มคลี่คลายเข้าสู่สภาวะปกติแล้ว ได้กําชับให้จังหวัดเจ้าหน้าที่ท้องถิ่น เร่งเข้าสํารวจความเสียหาย ซ่อมแซมบ้านเรือน ช่วยเหลือผู้ประสบภัยน้ําท่วม รวมทั้งทําความสะอาดสถานที่สาธารณะต่างๆ นายกรัฐมนตรียังฝากถึงประชาชนในพื้นที่ต่างๆ ซึ่งในช่วงนี้ หลายพื้นที่ของไทย มีอากาศร้อนอบอ้าว และร้อนจัดโดยเฉพาะช่วงกลางวัน ขอให้ช่วยกันระมัดระวังอุบัติเหตุที่อาจจะเกิดขึ้นจากระบบไฟฟ้าลัดวงจร ขอให้ร่วมกันเป็นจิตอาสาคอยสอดส่องดูแล หากพบเหตุให้รีบแจ้งหน่วยงานราชการทันที รวมถึงขอให้ระมัดระวังเรื่องความปลอดภัยในการเดินทางระหว่างเกิดพายุฝน" นายธนกรฯ กล่าว
------------------------
รัฐบาลไทย-ข่าวทำเนียบรัฐบาล-ประธานรัฐสภา พร้อมคณะผู้บริหาร พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสำหรับเด็ก ช่วยกลุ่มเปราะบางเดือดร้อนจากโควิด - 19
วันอังคารที่ 7 มิถุนายน 2565
ประธานรัฐสภา พร้อมคณะผู้บริหาร พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสําหรับเด็ก ช่วยกลุ่มเปราะบางเดือดร้อนจากโควิด - 19
ประธานรัฐสภา พร้อมคณะผู้บริหาร พม. ลงพื้นที่ 3 จังหวัดภาคอีสาน มอบหน้ากากอนามัยและนมผงสําหรับเด็ก ช่วยกลุ่มเปราะบางเดือดร้อนจากโควิด - 19
เมื่อวันที่ 6 มิถุนายน 65นายชวน หลีกภัย ประธานรัฐสภาในฐานะประธานมูลนิธิเพื่อสังคมและการศึกษา และ ดร.อิสระ เสรีวัฒนวุฒิ สมาชิกสภาผู้แทนราษฎร พร้อมด้วยนายธนสุนทร สว่างสาลี รองปลัดกระทรวงการพัฒนาสังคมและความมั่นคงของมนุษย์ (รองปลัด พม.) และคณะผู้บริหารกระทรวง พม. ได้ร่วมกันลงพื้นที่ 3 จังหวัดในภาคตะวันออกเฉียงเหนือ ประกอบด้วย จังหวัดนครพนม สกลนคร และมุกดาหาร เพื่อมอบหน้ากากอนามัยสําหรับผู้ใหญ่ จํานวน 30,000 ชิ้น และหน้ากากอนามัยสําหรับเด็ก จํานวน 6,000 ชิ้น เพื่อนําไปแจกจ่ายช่วยเหลือกลุ่มเปราะบางสําหรับป้องกันการแพร่ระบาดของโควิด - 19 อีกทั้งมอบนมผงสําหรับเด็กในโครงการ "พม. ปันสุข" เพื่อนําไปช่วยเหลือครอบครัวกลุ่มเปราะบางที่ขาดแคลน โดยเฉพาะครอบครัวแม่เลี้ยงเดี่ยว
นายธนสุนทรกล่าวว่า กระทรวงการพัฒนาสังคมและความมั่นคงของมนุษย์ (พม.) มีความห่วงใยกลุ่มเปราะบางที่มีความเสี่ยงสูงทั้งเด็ก ผู้สูงอายุ คนพิการ คนเร่ร่อน คนไร้บ้าน ผู้ป่วยติดเตียง พ่อ แม่เลี้ยงเดี่ยว และผู้ด้อยโอกาส ที่ได้รับผลกระทบจากสถานการณ์โควิด - 19 ทั้งนี้ จึงจําเป็นต้องให้ความช่วยเหลือกลุ่มเปราะบางในการป้องกันการแพร่ระบาดของโควิด - 19 โดยวันที่ 6 มิ.ย. ที่ผ่านมา มีการลงพื้นที่จังหวัดนครพนม สกลนคร และมุกดาหาร เพื่อมอบหน้ากากอนามัยสําหรับผู้ใหญ่ ให้กับผู้แทนทั้งสามจังหวัดๆ ละ 10,000 ชิ้น รวม 30,000 ชิ้น และหน้ากากอนามัยสําหรับเด็ก จังหวัดละ 2,000 ชิ้น รวมเป็น 6,000 ชิ้น รวมทั้งได้มอบนมผงสําหรับเด็กในโครงการ "พม. ปันสุข" เพื่อส่งต่อให้พัฒนาสังคมและความมั่นคงของมนุษย์ทั้งสามจังหวัดนําไปแจกจ่ายช่วยเหลือครอบครัวกลุ่มเปราะบาง โดยมีอาสาสมัครพัฒนาสังคมและความมั่นคงของมนุษย์ (อพม.) ในพื้นที่ช่วยแจกจ่ายอย่างทั่วถึงต่อไป
นายธนสุนทรกล่าวต่อไปว่า หากกลุ่มเปราะบางและประชาชนประสบปัญหาทางสังคมและได้รับความเดือดร้อนจากผลกระทบของโควิด - 19 สามารถติดต่อขอความช่วยเหลือได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสํานักงานพัฒนาสังคมและความมั่นคงของมนุษย์จังหวัด รวมทั้งอาสาสมัครพัฒนาสังคมฯ (อพม.) ในพื้นที่ ทั้งนี้ กระทรวง พม. พร้อมช่วยเหลืออย่างเต็มที่
รัฐบาลไทย-ข่าวทำเนียบรัฐบาล-ธ.ก.ส. เชิญชวนน้อง ๆ ส่งประกวดเรียงความและคลิปวิดีโอในโอกาสวันเด็กแห่งชาติ 2565 ชิงทุนการศึกษารวม 150,000 บาท
วันศุกร์ที่ 17 ธันวาคม 2564
ธ.ก.ส. เชิญชวนน้อง ๆ ส่งประกวดเรียงความและคลิปวิดีโอในโอกาสวันเด็กแห่งชาติ 2565 ชิงทุนการศึกษารวม 150,000 บาท
ธ.ก.ส. จัดกิจกรรมวันเด็กแห่งชาติ ปี 2565 ในธีม “ยุค COVID KIDS พอเพียง” ร้อมหนุนให้เยาวชนร่วมเป็นส่วนหนึ่งในการดูแลสิ่งแวดล้อม และเปิดมุมมองของจินตนาการผ่านกิจกรรมการประกวดเรียงความในหัวข้อ “ต้นไม้ของฉัน” และประกวดคลิปวิดีโอในหัวข้อ “ความสุขของฉัน”
ธ.ก.ส. จัดกิจกรรมวันเด็กแห่งชาติ ปี 2565 ในธีม “ยุค COVID KIDS พอเพียง” พร้อมหนุนให้เยาวชนร่วมเป็นส่วนหนึ่งในการดูแลสิ่งแวดล้อม และเปิดมุมมองของจินตนาการผ่านกิจกรรมการประกวดเรียงความในหัวข้อ “ต้นไม้ของฉัน” และประกวดคลิปวิดีโอในหัวข้อ “ความสุขของฉัน” ชิงเงินรางวัลที่ 1 ทุนการศึกษา 30,000 บาท และรางวัลอื่น ๆ พร้อมเกียรติบัตร มูลค่ารวม 150,000 บาท ส่งผลงานได้ตั้งแต่บัดนี้ ถึง 27 ธันวาคม 2564
นายธนารัตน์ งามวลัยรัตน์ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า เนื่องด้วยวันเด็กแห่งปี 2565 ธ.ก.ส. ได้กําหนดจัดกิจกรรม วันเด็ก ธ.ก.ส. ภายใต้ธีม “ยุค COVID KIDS พอเพียง” ผ่านกิจกรรมสื่อสารทางออนไลน์ เพื่อกระตุ้นให้เยาวชนเห็นคุณค่าในพลังของตนเองที่สามารถสร้างความสุข ความพอเพียงในการใช้ชีวิต และร่วมเป็นส่วนหนึ่งในการดูแลรักษาสิ่งแวดล้อม ซึ่งเป็นหัวใจสําคัญของการพัฒนาที่ยั่งยืน โดยจัดประกวดเรียงความในหัวข้อ “ต้นไม้ของฉัน” สําหรับน้องๆ อายุระหว่าง 6 – 12 ปี ที่เขียนลงบนกระดาษ A4 จํานวนไม่เกิน 1 หน้ากระดาษ และประกวดคลิปวิดีโอในหัวข้อ “ความสุขของฉัน” สําหรับน้อง ๆ อายุระหว่าง 6 - 14 ปี ความยาวไม่เกิน 3 นาที โดยเป็นการประกวดแบบรายคน และไม่จํากัดรูปแบบวิธีการนําเสนอและวิธีการถ่ายทํา จัดส่งผลงานโดยเลือกสแกน/ถ่ายภาพ หรืออัพโหลดผลงาน โพสต์ลงบน Facebook ของน้อง ๆ พร้อมติดแฮชแท๊ก #วันเด็กธกส2565 และตั้งค่าโพสต์เป็นสาธารณะ หรือจัดส่งผลงานทางไปรษณีย์สําหรับเรียงความ และทางอีเมลที่ธนาคารกําหนด สําหรับคลิปวิดีโอ ทั้งนี้ ผู้เข้าประกวดสามารถเลือกส่งผลงานได้ คนละ 1 ประเภท และประเภทละ 1 ผลงาน โดยเงื่อนไขอื่น ๆ เป็นไปตามที่ธนาคารกําหนด
ทั้งนี้ รางวัลแต่ละประเภท ประกอบด้วย รางวัลที่ 1 เกียรติบัตรและทุนการศึกษา 30,000 บาท รางวัลที่ 2 เกียรติบัตรและทุนการศึกษา 20,000 บาท รางวัลที่ 3 เกียรติบัตรและทุนการศึกษา 10,000 บาท และรางวัลชมเชย เกียรติบัตรและทุนการศึกษา 3,000 บาท จํานวน 5 รางวัล รวมมูลค่าทั้งหมดจํานวน 150,000 บาท สามารถส่งผลงานได้ตั้งแต่บัดนี้ ถึง 27 ธันวาคม 2564 (ภายในเวลา 23.59 น. เท่านั้น) ประกาศผลผู้ได้รับรางวัลในวันที่ 3 มกราคม 2565 ทาง Facebook Page ธกส BAAC Thailand โดยติดตามรายละเอียดการประกวดเพิ่มเติมได้ที่ www.baac.or.th
รัฐบาลไทย-ข่าวทำเนียบรัฐบาล-PM attends exhibitions held by local agencies before chairing 1/2021 cabinet retreat in Krabi
วันอังคารที่ 16 พฤศจิกายน 2564
PM attends exhibitions held by local agencies before chairing 1/2021 cabinet retreat in Krabi
PM attends exhibitions held by local agencies before chairing 1/2021 cabinet retreat in Krabi
November 16, 2021, at 0800hrs, at Sofitel Krabi Phokeethra Golf & Spa Resort, Krabi, prior to the meeting on economic and social development of the Andaman Southern provincial cluster (Krabi, Trang, Phang-gna, Phuket, Ranong, and Satun) and the 1/2021 cabinet retreat, Prime Minister and Defense Minister Gen. Prayut Chan-o-cha visited the exhibition of Andaman Southern provincial cluster presented by local agencies under various ministries. Government Spokesperson Thanakorn Wangboonkongchana disclosed gist as follows:
The exhibition was held by Ministry of Interior’s Community Development Department (Krabi province’s OTOP mobile presenting local products, such as basketry,civet coffee); Ministry of Education’s Office of Non-Formal and Informal Education (monitoring platform for the education of special target groups); Ministry of Higher Education, Science, Research and Innovation’s National Science and Technology Development Agency (water/UV-resistant and antibacterial patek fabrics); Ministry of Digital Economy and Society (replacement of overhead line by underground cable system in Krabi); Ministry of Culture (New Normal Loy Kratong Festival). The Prime Minister attentively visited all the booths displayed at the exhibition.
The Prime Minister also chatted with local students and told them that he loved all the Thai children and would like them to work hard at school and consider learning the 2ndlanguage. He, then, chaired the meeting on economic and social development of the Andaman Southern provincial cluster and the 1/2021 cabinet retreat.
รัฐบาลไทย-ข่าวทำเนียบรัฐบาล-ครม. ไฟเขียวงบกว่า 300 ลบ. ผลักดัน “ส่งออกน้ำมันปาล์มส่วนเกิน” ถึงเดือน ก.ย. 65 ช่วยรักษาเสถียรภาพราคาน้ำมันปาล์มในประเทศ
วันจันทร์ที่ 11 กรกฎาคม 2565
ครม. ไฟเขียวงบกว่า 300 ลบ. ผลักดัน “ส่งออกน้ํามันปาล์มส่วนเกิน” ถึงเดือน ก.ย. 65 ช่วยรักษาเสถียรภาพราคาน้ํามันปาล์มในประเทศ
.....
ที่ประชุม ครม. (5 ก.ค. 65) อนุมัติดําเนินโครงการผลักดันการส่งออกน้ํามันปาล์มเพื่อลดผลผลิตส่วนเกินปี 65 ภายใต้เงื่อนไขระดับสต๊อกน้ํามันปาล์มดิบในประเทศสูงกว่า 300,000 ตัน และราคาน้ํามันปาล์มดิบในประเทศสูงกว่าราคาตลาดโลก วงเงินทั้งสิ้น 309 ล้านบาท ซึ่งเป็นการสนับสนุนค่าบริหารจัดการส่งออกเฉพาะน้ํามันปาล์มดิบ (Crude Palm Oil :CPO) มีเป้าหมายที่ 150,000 ตัน
.
สําหรับมีผู้มีสิทธิร่วมโครงการดังกล่าว ต้องเป็นนิติบุคคลตามกฎหมายที่ประกอบธุรกิจเป็นผู้ผลิต ผู้ใช้ ผู้ค้าผู้จัดเก็บ หรือผู้ส่งออกน้ํามันปาล์มหรือผลิตภัณฑ์จากน้ํามันปาล์ม โดยจะได้รับการสนับสนุนเป็น “ค่าบริหารจัดการ” สําหรับการส่งออกในอัตรากิโลกรัมละ 2 บาท เช่น ค่าขนส่ง ค่าคลังจัดเก็บ ค่าปรับปรุงคุณภาพ ค่าเอกสาร และค่าธรรมเนียมต่าง ๆ เป็นต้น มีระยะเวลาการส่งออกถึงเดือนก.ย. 65 และระยะเวลาโครงการฯ ถึงเดือนธ.ค. 65
.
ประโยชน์ที่จะได้รับจากโครงการดังกล่าว คือ ช่วยลดปริมาณน้ํามันปาล์มส่วนเกินในประเทศให้อยู่ในระดับสมดุล รักษาเสถียรภาพตลาดปาล์มน้ํามันและน้ํามันปาล์มในประเทศในช่วงที่ผลผลิตออกสู่ตลาดมาก และยกระดับราคาผลปาล์มทะลายที่เกษตรกรขายได้ให้สูงขึ้น
.
อ่านเพิ่มเติม คลิกhttps://www.thaigov.go.th/news/contents/details/56556
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-“ชัยวุฒิ” พร้อมหนุนบริษัทร่วมทุนญี่ปุ่นภาคไอซีทีและดิจิทัล ในเขตเศรษฐกิจพิเศษ EEC
วันจันทร์ที่ 21 กุมภาพันธ์ 2565
“ชัยวุฒิ” พร้อมหนุนบริษัทร่วมทุนญี่ปุ่นภาคไอซีทีและดิจิทัล ในเขตเศรษฐกิจพิเศษ EEC
“ชัยวุฒิ” พร้อมหนุนบริษัทร่วมทุนญี่ปุ่นภาคไอซีทีและดิจิทัล ในเขตเศรษฐกิจพิเศษ EEC
เมื่อวันที่ 21 กุมภาพันธ์ 2565 นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม ได้ให้การต้อนรับคณะผู้แทนจากองค์การส่งเสริมการค้าต่างประเทศของญี่ปุ่น (Japan External Trade Organization: JETRO Bangkok) และหอการค้าญี่ปุ่น – กรุงเทพมหานคร (Japanese Chamber of Commerce, Bangkok: JCCB) นําโดย Mr. Atsushi Taketani ประธานเจโทร กรุงเทพฯ ในโอกาสเยี่ยมคารวะและหารือ ผ่านระบบการประชุมทางไกล ณ ห้องประชุม MDES1 ชั้น 9 กระทรวงดิจิทัลเพื่อเศรษฐกิจและสังคม
ในโอกาสนี้ Mr. Atsushi Taketani ได้นําเสนอบทสรุปการสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ.2564 และแนวทางการดําเนินความร่วมมือด้านเศรษฐกิจระหว่างอาเซียน – ญี่ปุ่น ในยุคหลังการแพร่ระบาดของโรคติดเชื้อไวรัสโคโรนา โควิด – 19 พร้อมกันนี้ ฝ่ายญี่ปุ่นได้รายงานว่า ในช่วงที่ผ่านมาไทยมีการพัฒนาโครงสร้างพื้นฐานด้านการสื่อสารดีขึ้น โดยเฉพาะด้าน 5G และการสื่อสารสารสนเทศ อย่างไรก็ดี ประสงค์ขอรับการสนับสนุนจาก ดศ. แก่บริษัทร่วมทุนญี่ปุ่นในภาคไอซีทีและดิจิทัล ในการลงทุนในเขตเศรษฐกิจพิเศษภาคตะวันออก (EEC) ด้วย
ด้านนายชัยวุฒิ ธนาคมานุสรณ์ กล่าวย้ําว่า กระทรวงดิจิทัลฯ ยินดีให้การสนับสนุนบริษัทร่วมทุนญี่ปุ่นในประเด็นการลงทุนในเขต EEC รวมถึงจะมุ่งมั่นพัฒนาโครงสร้างพื้นฐานด้านไอซีทีและดิจิทัลของไทยให้ดียิ่งขึ้นเพื่ออํานวยความสะดวกแก่การดําเนินกิจกรรมทางธุรกิจ และยกระดับชีวิตความเป็นอยู่ของประชาชนให้ดีขึ้น รวมถึงจะดําเนินงานอย่างใกล้ชิดกับฝ่ายญี่ปุ่นเพื่อกระชับความร่วมมือในทุกมิติต่อไป
********************
รัฐบาลไทย-ข่าวทำเนียบรัฐบาล-ทหารเกณฑ์ เฮ! ปลดประจำการมีงานทำแน่ กระทรวงแรงงาน เตรียมความพร้อมกำลังแรงงาน ลงพื้นที่ฝึกอาชีพอิสระ
วันศุกร์ที่ 29 กรกฎาคม 2565
ทหารเกณฑ์ เฮ! ปลดประจําการมีงานทําแน่ กระทรวงแรงงาน เตรียมความพร้อมกําลังแรงงาน ลงพื้นที่ฝึกอาชีพอิสระ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่า ทหารกองประจําการถือเป็นกําลังพลที่มีคุณภาพ ได้รับการปลูกฝังให้มีระเบียบวินัย และเมื่อปลดประจําการก็จะเป็นหนึ่งในกําลังสําคัญในการพัฒนาประเทศ ดังนั้นเพื่อให้ทหารปลดประจําการมีทางเลือกในการประกอบอาชีพ
หรือมีอาชีพอิสระ สําหรับสร้างรายได้เลี้ยงดูตนเองและครอบครัวกระทรวงแรงงานจึงมีโครงการเตรียมความพร้อมแก่กําลังแรงงาน กิจกรรมส่งเสริมการมีงานทําให้ทหารกองประจําการที่จะปลดเป็นทหารกองหนุน โดยปีงบประมาณ พ.ศ. 2565 มีเป้าหมายส่งเสริมการมีงานทําให้ทหารกองประจําการ จํานวน 4,000 คน ซึ่งมีการจัดกิจกรรมดังกล่าวแล้ว ในกรุงเทพมหานคร และอีก 15 จังหวัด อาทิ จังหวัดลพบุรี ชลบุรี นครราชสีมา นครปฐม กาญจนบุรี เพชรบุรี เป็นต้น และมีผู้เข้าร่วมกิจกรรมทั้งสิ้น 4,088 คน
“พล.อ.ประยุทธ์ จันทร์โอชา นายกรัฐมนตรี และพล.อ.ประวิตร วงษ์สุวรรณ รองนายกรัฐมนตรี ซึ่งกํากับดูแลกระทรวงแรงงาน ให้ความสําคัญกับการส่งเสริมให้คนไทยเรียนรู้และพัฒนาตนเองอย่างต่อเนื่องตลอดชีวิต ซึ่งกระทรวงแรงงาน พร้อมแนะแนวอาชีพและส่งเสริมการประกอบอาชีพอิสระให้แก่ประชาชนทุกกลุ่มเป้าหมาย เพื่อให้คนไทยรู้จักตนเอง ทราบถึงความถนัดและศักยภาพของตนเอง รู้สถานการณ์และแนวโน้มความต้องการของตลาดแรงงาน ตลอดจนเส้นทางการศึกษา การเข้าสู่อาชีพและแนวทางการประกอบอาชีพยุคใหม่ เพื่อวางแผนประกอบอาชีพ หรือเลือกอาชีพอิสระที่เหมาะสมกับตนเองต่อไป” รัฐมนตรีว่าการกระทรวงแรงงาน กล่าว
ด้านนายไพโรจน์ โชติกเสถียร อธิบดีกรมการจัดหางาน กล่าวว่า กิจกรรมส่งเสริมการมีงานทําให้ทหารกองประจําการที่จะปลดเป็นทหารกองหนุน จะมีทั้งการให้ความรู้เกี่ยวกับแนวทางการประกอบอาชีพ การเตรียมความพร้อมในการทํางาน หรือการศึกษาต่อ ให้ข้อมูลแหล่งฝึกอบรมอาชีพเพิ่มเติม และข้อมูลข่าวสารตลาดแรงงาน รวมทั้งช่องทางการสมัครงาน เพื่อใช้เป็นแนวทางในการเลือกประกอบอาชีพหลังปลดประจําการ นอกจากนี้ยังมีกิจกรรมอื่น ๆ ตามความเหมาะสม เช่น การรับสมัครงานจากบริษัทเอกชนในพื้นที่ บริการทดสอบความพร้อมทางอาชีพ สาธิตการประกอบอาชีพอิสระ อาทิ การตัดผม การติดฟิล์มโทรศัพท์ การทําซูชิ การทําสลัดโรล การทําหมูทอดพวง การสาธิตการทําค็อกเทลผสมเครื่องดื่ม เป็นต้น
สําหรับประชาชนที่สนใจทางเลือกในการประกอบอาชีพอิสระ สามารถเข้าชมได้ที่เว็บไซต์กองส่งเสริมการมีงานทํา กรมการจัดหางาน www.doe.go.th/vgnew เลือกหัวข้อ “อาชีพอิสระ 2022” หรือสอบถามข้อมูลเพิ่มเติมได้ที่สํานักงานจัดหางานจังหวัดทุกจังหวัด สํานักงานจัดหางานกรุงเทพมหานครพื้นที่ 1 – 10 หรือที่สายด่วนกระทรวงแรงงาน โทร.1506 กด 2 กรมการจัดหางาน หรือสายด่วนกรมการจัดหางาน โทร.1694
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม เปิดการสัมมนา “ทิศทางโทษประหารชีวิตกับบริบทของสังคมไทย”
วันศุกร์ที่ 28 มกราคม 2565
รัฐมนตรีว่าการกระทรวงยุติธรรม เปิดการสัมมนา “ทิศทางโทษประหารชีวิตกับบริบทของสังคมไทย”
รัฐมนตรีว่าการกระทรวงยุติธรรม เปิดการสัมมนา “ทิศทางโทษประหารชีวิตกับบริบทของสังคมไทย”
ในวันพฤหัสบดีที่ ๒๗ มกราคม ๒๕๖๕ ระหว่างเวลา ๐๙.๐๐ – ๑๒.๓๐ น. นายสมศักดิ์ เทพสุทิน รัฐมนตรีว่าการกระทรวงยุติธรรม เป็นประธานกล่าวเปิดการสัมมนา “ทิศทางโทษประหารชีวิตกับบริบทของสังคมไทย” โดยมีนายเรืองศักดิ์ สุวารี อธิบดีกรมคุ้มครองสิทธิและเสรีภาพ เป็นผู้กล่าวรายงานและชี้แจงวัตถุประสงค์ของการสัมมนาฯ ซึ่งจัดขึ้นในรูปแบบออนไลน์ โดยกรมคุ้มครองสิทธิและเสรีภาพ โดยกองสิทธิมนุษยชนระหว่างประเทศ และกองยุทธศาสตร์และแผนสิทธิมนุษยชนแห่งชาติ สําหรับการสัมมนาฯ มีวัตถุประสงค์เพื่อสร้างความรู้ความเข้าใจเกี่ยวกับโทษประหารชีวิต ทั้งในบริบทสากลและบริบทสังคมไทย รวมถึงเป็นเวทีแลกเปลี่ยนเรียนรู้ข้อคิดเห็น และข้อเสนอแนะต่าง ๆ เพื่อนําไปประกอบการพิจารณากําหนดทิศทางในการรณรงค์เปลี่ยนแปลงโทษประหารชีวิตให้สอดคล้องกับบริบทของสังคมไทยต่อไป ทั้งนี้ กลุ่มเป้าหมายในการสัมมนาฯ ประกอบด้วยผู้แทนจากภาครัฐ ภาคเอกชน ภาคประชาสังคม และประชาชนผู้สนใจ รวมจํานวนประมาณ ๔๒๐ คน
การสัมมนาฯ ดังกล่าว ได้มีผู้ทรงคุณวุฒิเข้าร่วมบรรยายในหลายประเด็น ได้แก่ ประเด็นสิทธิมนุษยชนกับการใช้โทษประหารชีวิต ภาพรวมและแนวโน้มโทษประหารชีวิตในบริบทสากล นอกจากนี้ ยังมีการเสวนา “ทิศทางโทษประหารชีวิตกับบริบทของสังคมไทย” โดยผู้ทรงคุณวุฒิ และผู้แทนจากสํานักงานกิจการยุติธรรม และกรมคุมประพฤติ โดยมีผู้แทนจากกรมคุ้มครองสิทธิและเสรีภาพ เป็นผู้ดําเนินรายการ
ทั้งนี้ ผู้เข้าร่วมการสัมมนาฯ ได้ให้ความสนใจ แสดงความคิดเห็น และแลกเปลี่ยนมุมมองร่วมกันอย่างกว้าง โดยกรมคุ้มครองสิทธิและเสรีภาพ จะได้นําไปประมวลประกอบการจัดทํารายงานเสนอรัฐมนตรีว่าการกระทรวงยุติธรรมต่อไป
รัฐบาลไทย-ข่าวทำเนียบรัฐบาล-5 มาตรการ หนุนใช้ "กัญชา" อย่างปลอดภัยต่อสุขภาพ
วันจันทร์ที่ 4 กรกฎาคม 2565
5 มาตรการ หนุนใช้ "กัญชา" อย่างปลอดภัยต่อสุขภาพ
.....
กระทรวงสาธารณสุข เผย 5 มาตรการสนับสนุนการใช้กัญชาอย่างปลอดภัย โดยไม่สนับสนุนเรื่องของการสูบ การเสพ หรือการสันทนาการ แต่จะเน้นให้ความรู้ในการใช้ประโยชน์เพื่อการดูแลสุขภาพ มีการควบคุมด้วยกฎหมายให้กลิ่นและควันเป็นเหตุรําคาญ พร้อมวางระบบรายงานการเฝ้าระวังผลกระทบ ฯลฯ
.
อ่านเพิ่มเติม คลิกhttps://www.thaigov.go.th/news/contents/details/56387
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การรถไฟแห่งประเทศไทยเปิดให้บริการเดินรถในเส้นทางสายตะวันออกเฉียงเหนือ
วันศุกร์ที่ 8 ตุลาคม 2564
การรถไฟแห่งประเทศไทยเปิดให้บริการเดินรถในเส้นทางสายตะวันออกเฉียงเหนือ
การรถไฟแห่งประเทศไทย (รฟท.) เปิดให้บริการเดินขบวนรถในเส้นทางสายตะวันออกเฉียงเหนือ จํานวน 8 ขบวน หลังเจ้าหน้าที่เร่งดําเนินการซ่อมแซมทางรถไฟที่ได้ความเสียหายจากน้ําท่วม โดยสามารถเปิดให้บริการได้ตามปกติในวันที่ 8 ตุลาคม 2564
การรถไฟแห่งประเทศไทย (รฟท.) เปิดให้บริการเดินขบวนรถในเส้นทางสายตะวันออกเฉียงเหนือ จํานวน 8 ขบวน หลังเจ้าหน้าที่เร่งดําเนินการซ่อมแซมทางรถไฟที่ได้ความเสียหายจากน้ําท่วม โดยสามารถเปิดให้บริการได้ตามปกติในวันที่ 8 ตุลาคม 2564
นายนิรุฒ มณีพันธ์ ผู้ว่าการรถไฟแห่งประเทศไทย เปิดเผยว่า ตามที่เกิดอุทกภัยในพื้นที่หลายจังหวัดและส่งผลให้เกิดน้ําท่วมเส้นทางรถไฟสายตะวันออกเฉียงเหนือ ช่วงระหว่างสถานีบําเหน็จณรงค์ - จัตุรัส จังหวัดชัยภูมิ ได้รับความเสียหายไม่สามารถเดินขบวนรถผ่านได้ ล่าสุดเจ้าหน้าที่ฝ่ายการช่างโยธา และฝ่ายการอาณัติสัญญาณและโทรคมนาคม สามารถเข้าไปดําเนินการซ่อมแซมทางรถไฟและระบบอาณัติสัญญาณ รวมทั้ง ตรวจสอบสภาพทางให้มีความปลอดภัยสําหรับการเดินรถ และสามารถเปิดให้บริการเดินขบวนรถได้ตามปกติ จํานวน 8 ขบวน ดังนี้
1. ขบวนรถด่วนที่ 75/76 กรุงเทพ - หนองคาย - กรุงเทพ
2. ขบวนรถท้องถิ่นที่ 433/434 ชุมทางแก่งคอย - ชุมทางบัวใหญ่ - ชุมทางแก่งคอย
3. ขบวนรถท้องถิ่นที่ 415/418 นครราชสีมา - หนองคาย - นครราชสีมา
4. ขบวนรถท้องถิ่นที่ 429/430 นครราชสีมา - ชุมทางบัวใหญ่ - นครราชสีมา
อย่างไรก็ตาม รฟท. ได้มอบหมายให้ทุกหน่วยงานเตรียมแผนป้องกันและรับมือกับสถานการณ์น้ําท่วมในทุกพื้นที่เสี่ยง ทั้งในด้านการเดินรถ การซ่อมบํารุงทาง และระบบอาณัติสัญญาณ การลงพื้นที่เพื่อตรวจสอบความเสียหายของระบบต่าง ๆ การเตรียมความพร้อมของเจ้าหน้าที่ เครื่องมือและอุปกรณ์ให้สามารถลงพื้นที่ในการซ่อมบํารุงได้ทันที โดยให้เฝ้าระวังติดตามสถานการณ์ระดับน้ําตลอด 24 ชั่วโมง ทั้งนี้ สามารถสอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง หรือ เฟซบุ๊ก แฟนเพจ ทีมพีอาร์การรถไฟแห่งประเทศไทย
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงยุติธรรม เร่งดำเนินตามนโยบาย รัฐมนตรีว่าการกระทรวงยุติธรรม เยียวยาครอบครัวหญิงป่วยดาวน์ซินโดมถูกฆ่าข่มขืนที่ปทุมฯ ชี้สิทธิสตรีเป็นเรื่องสำคัญ
วันพฤหัสบดีที่ 16 กันยายน 2564
ผู้ช่วยรัฐมนตรีประจํากระทรวงยุติธรรม เร่งดําเนินตามนโยบาย รัฐมนตรีว่าการกระทรวงยุติธรรม เยียวยาครอบครัวหญิงป่วยดาวน์ซินโดมถูกฆ่าข่มขืนที่ปทุมฯ ชี้สิทธิสตรีเป็นเรื่องสําคัญ
ผู้ช่วยรัฐมนตรีประจํากระทรวงยุติธรรม เร่งดําเนินตามนโยบาย รัฐมนตรีว่าการกระทรวงยุติธรรม เยียวยาครอบครัวหญิงป่วยดาวน์ซินโดมถูกฆ่าข่มขืนที่ปทุมฯ ชี้สิทธิสตรีเป็นเรื่องสําคัญ หวังช่วยลดคดีลวนลาม-ข่มขืน มอบสยจ.ทํางานเชิงรุกมากว่าเดิม 3 เท่า
น.ส.ณัฐธ์ภัสส์ ยงใจยุทธ ผู้ช่วยรัฐมนตรีประจํากระทรวงยุติธรรม กล่าวถึงกรณีพบศพหญิงวัย 48 ปี ป่วยเป็นดาวน์ซินโดรม นอนเสียชีวิตอยู่ข้างร่องน้ํา โดยผลชันสูตร พบคอหัก ถูกชําเรา ในปอดมีน้ํา ซึ่งล่าสุดตํารวจได้จับกุมตัวผู้ก่อเหตุ และตั้งข้อกล่าวหา ข่มขืนกระทําชําเรา ทําร้ายร่างกายผู้อื่นจนเป็นเหตุให้ถึงแก่ความตาย โดยกรณีนี้ตนได้เร่งดําเนินการตามนโยบายของ นายสมศักดิ์ เทพสุทิน รมว.ยุติธรรม เร่งให้ความช่วยเหลือและเยียวยาทายาทผู้เสียหายจากคดีดังกล่าว และได้เร่งให้สํานักงานยุติธรรมจังหวัดเร่งทํางานมากกว่าเดิม 3 เท่า เพราะยังมีประชาชนอีกมากยังเข้าไม่ถึงสิทธิเงินค่าตอบแทนผู้เสียหายในคดีอาญา รวมทั้งเรื่องของสิทธิสตรี ในการป้องกันอาชญากรรมที่ถูกระทําชําเราและลวนลาม ผู้หญิงต้องมีความปลอดภัยมากขึ้น โดยเฉพาะการจัดทํากฎหมายต่างๆ ที่ตนได้ดําเนินการขับเคลื่อนในเรื่องนี้ด้วย ส่วนความคืบหน้าของการเยียวยา ล่าสุดเจ้าหน้าที่จากยุติธรรมจังหวัดได้ติดต่อประสานไปยัง สภ.ปากคลองรังสิต เพื่อขอทราบข้อมูลเกี่ยวกับคดีและข้อมูลผู้เสียหายและประสานข้อมูลไปยังสํานักงานพัฒนาสังคมและความมั่นคงของมนุษย์ปทุมธานี เพื่อสอบถามข้อมูลและการช่วยเหลือครอบครัวของ น.ส.ซิ้ม ขอสงวนนามสกุล (ผู้ตาย)
น.ส.ณัฐธ์ภัสส์ กล่าวว่า ขณะนี้ทางเจ้าหน้าที่อยู่ระหว่างการตรวจสอบข้อมูลและประวัติทางครอบครัวของผู้ตาย และจะได้นําข้อมูลดังกล่าวพิจารณาช่วยเหลือครอบครัวของผู้ตาย และเจ้าหน้าที่จากยุติธรรมจังหวัดได้ลงพื้นที่ไปพบนางพรพรรณ ขอสงวนนามสกุล (พี่สาว) ทายาทของนางสาวซิ้ม เพื่อแสดงความเสียใจ ต่อเหตุการณ์ดังกล่าว และได้แจ้งสิทธิให้ทราบ รวมทั้งการทําคําร้องขอค่าตอบแทนฯ กรณีผู้เสียหายในคดีอาญา โดยสํานักงานยุติธรรมจังหวัดปทุมธานีจะได้ให้ความช่วยเหลือเยียวยาตามหลักเกณฑ์และวิธีการ ในการยื่นคําขอรับค่าตอบแทนผู้เสียหายและจําเลยในคดีอาญา พ.ศ. 2544 และที่แก้ไขเพิ่มเติม (ฉบับที่ 2) พ.ศ. 2559 ให้แก่ทายาทของผู้ตายต่อไป โดยจะนําเข้าพิจารณาคณะอนุกรรมการฯ ประจําจังหวัดปทุมธานี ในวันที่ 22 กันยายน 2564 โดยจะได้รับค่าตอบแทนถึงแก่ความตาย 50,000 บาท ค่าจัดการศพ 20,000 บาท ค่าขาดอุปการะเลี้ยงดู 40,000 บาท รวมทั้งสิ้น 110,000 บาท ซึ่งหากประชาชนตกเป็นเหยื่อหรือได้รับความเดือดร้อน สามารถติดต่อได้ที่สํานักงายุติธรรมจังหวัดทั่วประเทศ
รัฐบาลไทย-ข่าวทำเนียบรัฐบาล-Govt seeks both urgent, short and long-term solutions to energy price hike to mitigate people’s plight
วันพุธที่ 16 มีนาคม 2565
Govt seeks both urgent, short and long-term solutions to energy price hike to mitigate people’s plight
Govt seeks both urgent, short and long-term solutions to energy price hike to mitigate people’s plight
March 15, 2022, at 1430hrs, at the Green Room, Thai Khu Fah Building, Government House, Prime Minister and Defense Minister Gen. Prayut Chan-o-cha presided over a meeting to discuss the energy issue and people’s plight mitigation. Government Spokesperson Thanakorn Wangboonkongchana disclosed gist of the meeting as follows:
At the meeting, the Prime Minister ordered all concerned agencies, i.e., Ministry of Energy, Ministry of Finance, Ministry of Labor, Ministry of Commerce, Ministry of Agriculture and Cooperatives, the Bank of Thailand, Office of National Economic and Social Development Council, and other concerned agencies, to come up with solutions and mitigation guidelines for the people, especially those who have been affected by energy price hike, low-income earners, workers, etc.
The Prime Minister has handed down a policy to implement proper measures that have the least impact on the people to solve the problem within a limited budget. There should be both urgent, short, and long-term measures for sustainable solutions.
รัฐบาลไทย-ข่าวทำเนียบรัฐบาล-​ขยายเวลามาตรการบรรเทาผลกระทบราคาพลังงานอีก 3 เดือน
วันพุธที่ 22 มิถุนายน 2565
​ขยายเวลามาตรการบรรเทาผลกระทบราคาพลังงานอีก 3 เดือน
วันพุธที่ 22 มิถุนายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลบรรเทาผลกระทบสถานการณ์ราคาพลังงานแก่ประชาชนอย่างต่อเนื่อง โดยเห็นชอบขยายมาตรการต่อไปอีก 3 เดือน ได้แก่ ขยายระยะเวลาให้ส่วนลดก๊าซ LPG แก่ผู้ถือบัตรสวัสดิการแห่งรัฐ สูงสุด 100 บาท/คน/3เดือน ส่วนลดก๊าซ LPG สําหรับหาบเร่แผงลอยที่ถือบัตรสวัสดิการแห่งรัฐ 100 บาท/เดือน ตรึงราคาก๊าซ NGV 15.59 บาท/กก. โดยแท็กซี่ในโครงการลมหายใจเดียวกัน ซื้อในราคา 13.62 บาท/กก. และตรึงราคาน้ํามันดีเซลกรณีราคาเกิน 35 บาท/ลิตร รัฐอุดหนุนส่วนเพิ่มในอัตราร้อยละ 50 ตั้งแต่ ก.ค.-ก.ย.2565 พร้อมทั้งขอความร่วมมือโรงกลั่นน้ํามันและโรงแยกก๊าซธรรมชาติให้นําส่งกําไรส่วนหนึ่งเข้ากองทุนน้ํามันในช่วงวิกฤตน้ํามันแพงด้วย
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม. ไฟเขียวมาตรการภาษี เอกชนซื้อชุดตรวจ ATK ให้พนักงาน/ลูกจ้าง นำมาลดหย่อนภาษีได้ 1.5 เท่า ตั้งแต่วันนี้ -31 มีนาคม 65
วันอังคารที่ 14 กันยายน 2564
ครม. ไฟเขียวมาตรการภาษี เอกชนซื้อชุดตรวจ ATK ให้พนักงาน/ลูกจ้าง นํามาลดหย่อนภาษีได้ 1.5 เท่า ตั้งแต่วันนี้ -31 มีนาคม 65
ครม. ไฟเขียวมาตรการภาษี เอกชนซื้อชุดตรวจ ATK ให้พนักงาน/ลูกจ้าง นํามาลดหย่อนภาษีได้ 1.5 เท่า ตั้งแต่วันนี้ -31 มีนาคม 65
นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรีเห็นชอบกําหนดให้บริษัทหรือห้างหุ้นส่วนนิติบุคคลที่มีรายจ่ายค่าซื้อชุดตรวจโควิด-19 แบบเร่งด่วน (Antigen Test Kit) เพื่อใช้สําหรับพนักงานหรือลูกจ้าง สามารถนํามาหักเป็นรายจ่ายในการคํานวณกําไรสุทธิเพื่อเสียภาษีเงินได้นิติบุคคลเพิ่มขึ้น ร้อยละ 50 หรือ 1.5 เท่า ตั้งแต่วันที่คณะรัฐมนตรีมีมติเห็นชอบ ถึง 31 มีนาคม 2565 นี้ โดยให้มีผลใช้บังคับตั้งแต่ หลังวันประกาศในราชกิจจานุเบกษาเป็นต้นไป
โฆษกประจําสํานักนายกรัฐมนตรี กล่าวว่า ตั้งแต่วันที่ 1 กันยายน ที่ผ่านมา ศบค. ได้ปรับมาตรการป้องกันควบคุมโรคติดเชื้อไวรัสโควิด-19 โดยให้ผู้ประกอบการห้างสรรพสินค้า ศูนย์การค้า คอมมูนิตี้มอลล์ ร้านอาหาร ร้านเสริมสวย ร้านนวด (เฉพาะนวดเท้า) และสนามกีฬา สามารถเปิดให้บริการได้ ประกอบกับในที่ประชุม ศบค. ครั้งที่ 14/2564 เมื่อวันที่ 10 กันยายน พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม ในฐานะผู้อํานวยการ ศบค. มอบหมายให้รัฐมนตรีว่าการกระทรวงการคลัง พิจารณาแนวทางตามนโยบาย ศบค. ที่จะเพิ่มการตรวจ ATK ในประชากรโดยเฉพาะกลุ่มแรงงาน กระทรวงการคลังจึงได้ออกมาตรการภาษีเพื่อสนับสนุนรายจ่ายค่าซื้อชุดตรวจ โควิด-19 แบบเร่งด่วน (Antigen Test Kit) ซึ่งจะมีส่วนช่วยสนับสนุนให้ผู้ประกอบการได้มีส่วนร่วมกับมาตรการป้องกันควบคุมโควิด-19 ช่วยบรรเทาภาระภาษี สําหรับประชาชน ก็จะช่วยป้องกันและลดการแพร่ระบาดของโรคโควิด-19 ช่วยลดผลกระทบต้องเศรษฐกิจและสังคมด้วย
รัฐบาลไทย-ข่าวทำเนียบรัฐบาล-TPM: Public needs not worry as COVID-19 situation remains under control
วันอังคารที่ 5 กรกฎาคม 2565
TPM: Public needs not worry as COVID-19 situation remains under control
PM: Public needs not worry as COVID-19 situation remains under control
July 5, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha affirmed that the current COVID-19 situation remains under control even though higher number of newly-infected patients has been reported in certain areas. The public is called on to have confidence in the country’s public health system. There is no need for them to worry as long as they still keep their guard high and comply with public health measures, as well as receive full doses of vaccine. The Government and Center for COVID-19 Situation Administration (CCSA) are well prepared and stand ready to provide prompt support to Ministry of Public Health and other concerned agencies.
As of today (July 5, 2022), a total of 1,917 new confirmed cases is reported, among which 1,914 were found domestically, and 3 from overseas traveling. The total of 18 deaths and 2,282 recoveries were reported with 24,435 active cases. From January 1, 2022, cumulative number of cases are 2,310,582, and cumulative number of recoveries, 2,310,352. There are 705 active case patients who have developed pneumonia.
รัฐบาลไทย-ข่าวทำเนียบรัฐบาล-Cabinet approves VAT exemption for Data Center operators
วันอังคารที่ 28 มิถุนายน 2565
Cabinet approves VAT exemption for Data Center operators
Cabinet approves VAT exemption for Data Center operators
June 28, 2022, Government Spokesperson Thanakorn Wangboonkongchana disclosed that the cabinet, in its meeting today, approved in principle the draft Royal Decree Issued under the Revenue Code Regarding Exemption from Value-Added Tax (No. ...), B.E. ... (Tax measure to promote investment in Data Centre), as proposed by Ministry of Finance.
According to the Government Spokesperson, it is in the consideration of Ministry of Finance to provide tax privilege to promote investment in the Data Centre in accordance with the Government’s policy to elevate Thailand as Regional Digital Hub.
The draft Royal Decree Issued under the Revenue Code Regarding Exemption from Value-Added Tax (No. ...), B.E. ... (Tax measure to promote investment in Data Centre) prescribes VAT exemption for provision of servers host and related equipment to electronically store, process, and connect through internet network, as well as support services (disaster recovery sites, cloud computing, system management and information security services).
Eligible Data Centre operators must possess right qualifications and fully comply with criteria, procedures and conditions set and announced by Director-General of the Revenue Department. They must submit the request for VAT exemption to Director-General of the Revenue Department within 5 years after the date the Royal Decree takes effect.
With the exemption of VAT, it is expected that hyperscale Data Centre operation and related businesses, such as cloud computing, in the country increase, and that Thailand will become the Regional Digital Hub. Revenue earned from the collection of corporate income tax is also expected to compensate for the loss of VAT-related revenue.
รัฐบาลไทย-ข่าวทำเนียบรัฐบาล-รมว.สุริยะ ให้คณะผู้บริหารบริษัท อุบลราชธานีอินดรัสตี้ จำกัด เข้าพบ
วันพุธที่ 10 พฤศจิกายน 2564
รมว.สุริยะ ให้คณะผู้บริหารบริษัท อุบลราชธานีอินดรัสตี้ จํากัด เข้าพบ
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายปองพล อดิเรกสาร ประธานกรรมการบริษัท อุบลราชธานีอินดรัสตี้ จํากัด นําคณะผู้บริหารบริษัทฯ เข้าพบ
รมว.สุริยะ ให้คณะผู้บริหารบริษัท อุบลราชธานีอินดรัสตี้ จํากัด เข้าพบ
วันที่ 9 พฤศจิกายน 2564 นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม ให้นายปองพล อดิเรกสาร ประธานกรรมการบริษัท อุบลราชธานีอินดรัสตี้ จํากัด นําคณะผู้บริหารบริษัทฯ เข้าพบ เพื่อรายงานความคืบหน้าโครงการนิคมอุตสาหกรรมอุบลราชธานี ซึ่งถือเป็นนิคมแห่งแรกในภาคตะวันออกเฉียงเหนือตอนใต้ ซึ่งตั้งอยู่ใน อําเภอเดชอุดม จังหวัดอุบลราชธานี ซึ่งขณะนี้อยู่ในขั้นตอนการดําเนินงาน คาดว่าเฟสที่ 1 จะแล้วเสร็จในปี พ.ศ. 2565 โดยมีนายกฤชนนท์ อัยยปัญญา เลขานุการรัฐมนตรีว่าการกระทรวงอุตสาหกรรม นายวันชัย พนมชัย อธิบดีกรมโรงงานอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และผู้บริหารกระทรวงอุตสาหกรรม ร่วมด้วย ณ ห้องประชุม อก.1 ชั้น 2 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-ครม. เคาะอัตราจ่ายเงินบำเหน็จชราภาพเพิ่มให้แก่ผู้ประกันตนอีกร้อยละ 2.95 ในช่วง 1 พ.ค.-31 ก.ค. ส่งผลผู้ประกันตนประมาณ 4.8 ล้านคน ได้รับเงินบำเหน็จชราภาพเพิ่มขึ้น
วันอังคารที่ 5 เมษายน 2565
ครม.  เคาะอัตราจ่ายเงินบําเหน็จชราภาพเพิ่มให้แก่ผู้ประกันตนอีกร้อยละ 2.95 ในช่วง 1 พ.ค.-31 ก.ค.  ส่งผลผู้ประกันตนประมาณ  4.8  ล้านคน ได้รับเงินบําเหน็จชราภาพเพิ่มขึ้น
ครม.  เคาะอัตราจ่ายเงินบําเหน็จชราภาพเพิ่มให้แก่ผู้ประกันตนอีกร้อยละ 2.95 ในช่วง 1 พ.ค.-31 ก.ค.  ส่งผลผู้ประกันตนประมาณ  4.8  ล้านคน ได้รับเงินบําเหน็จชราภาพเพิ่มขึ้นในภาพรวม  4,553 ล้านบาท
นายธนกร วังบุญคงชนะ โฆษกประจําสํานักนายกรัฐมนตรี เปิดเผย มติคณะรัฐมนตรี วันนี้ (5 เมษายน 2565) อนุมัติหลักการร่างกฎกระทรวงกําหนดหลักเกณฑ์วิธีการและระยะเวลาและอัตราการจ่ายประโยชน์ทดแทนในกรณีชราภาพเป็นการเฉพาะในช่วงที่มีการลดอัตราเงินสมทบ (ฉบับที่ ..) พ.ศ. .... กําหนดอัตราการจ่ายเงินบําเหน็จชราภาพ ให้แก่ผู้ประกันตนในช่วงที่มีการลดอัตราเงินสมทบ 3 เดือน ตั้งแต่ 1 พ.ค. - 31 ก.ค. 65 โดยให้คํานวณเพิ่มจากอัตราเงินสมทบขึ้นอีกร้อยละ 2.95 ของค่าจ้างที่มีตั้งแต่วันที่ 1 พ.ค. - 31 ก.ค. 65 เพื่อให้สามารถจ่ายเงินบําเหน็จชราภาพได้เพิ่มขึ้น
โฆษกประจําสํานักนายกรัฐมนตรียังกล่าวว่า จากมาตรการเร่งด่วนเพื่อบรรเทาผลกระทบต่อประชาชนจากราคาพลังงานเนื่องจากปัญหาความขัดแย้งในภูมิภาคยุโรป ให้ลดอัตราเงินสมทบที่นายจ้างและผู้ประกันตนจะต้องจ่ายเข้ากองทุนประกันสังคมในระยะเวลา 3 เดือน ส่งผลให้ผู้ประกันตนบางส่วนจะได้รับเงินบําเหน็จชราภาพลดลง เนื่องจากเป็นการคํานวณจากเงินที่มีการจ่ายเข้ากองทุน ดังนั้น รัฐบาลจึงมีนโยบายลดผลกระทบ โดย เสนอร่างกฎกระทรวงฉบับนี้ โดยให้คํานวณอัตราเงินสมทบเพิ่มขึ้นอีก 2.95 ตั้งแต่ พ.ค. - ก.ค. ซึ่งเป็นช่วงลดอัตราส่งเงินสมทบเข้ากองทุน ฯ
ทั้งนี้ กระทรวงแรงงานคาดว่ามีผู้ที่ได้รับเงินบําเหน็จชราภาพที่จะได้รับผลกระทบจากการลดอัตราเงินสมทบจํานวน 4,860,212 คน หรือคิดเป็นร้อยละ 36 ของผู้นําส่งเงินสมทบ ม. 33 และ ม. 39 ทั้งหมดในช่วงระยะเวลาที่ลดอัตราเงินสมทบ และเมื่อมีการปรับอัตราจ่ายเงินบําเหน็จชราภาพ จะมีผลให้ผู้ประกันตนได้รับเงินบําเหน็จชราภาพเพิ่มขึ้นในภาพรวม จํานวน 4,553 ล้านบาท โดยผู้ประกัน ม. 33 ได้รับเงินบําเหน็จชราภาพเพิ่มขึ้น 1,032 บาท/คน รวมเป็นเงิน 4,232 ล้านบาท และผู้ประกันตนตาม ม. 39 ได้รับเงินบําเหน็จชราภาพเพิ่มขึ้น 423 บาท/ คน รวมเป็นเงิน 321 ล้านบาททําให้ผู้ประกันตนสามารถนําเงินที่เพิ่มขึ้นไปใช้จ่ายเพื่อยังชีพในยามชรา บรรเทาปัญหาการเงินของผู้ประกันตนได้บางส่วน อย่างไรก็ตาม ในอนาคต เมื่อสถานการณ์เหมาะสม กองทุนประกันสังคมอาจจะต้องมีการเก็บเงินสมทบเพิ่มขึ้น เพื่อนํามาชดเชยกับค่าใช้จ่ายที่เกิดขึ้นนี้ต่อไป //
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 18 สิงหาคม 2564 พบพนักงานติดเชื้อไวรัส COVID-19 จำนวน 17 ราย
วันพุธที่ 18 สิงหาคม 2564
ประกาศ ขสมก. ประจําวันที่ 18 สิงหาคม 2564 พบพนักงานติดเชื้อไวรัส COVID-19 จํานวน 17 ราย
ประกาศ ขสมก. ประจําวันที่ 18 สิงหาคม 2564 พบพนักงานติดเชื้อไวรัส COVID-19 จํานวน 17 ราย
1) พนักงานเก็บค่าโดยสารรถธรรมดา สาย 21 เพศหญิง อายุ 56 ปี
2) พนักงานขับรถโดยสารปรับอากาศ สาย 503 เพศชาย อายุ 27 ปี
3) พนักงานขับรถโดยสารปรับอากาศ สาย 515 เพศชาย อายุ 43 ปี
4) พนักงานบัญชีค่าโดยสาร ระดับ 2 อู่รังสิต เขตการเดินรถที่ 1 เพศหญิง อายุ 44 ปี
5) พนักงานขับรถโดยสารปรับอากาศ สาย 137 เพศชาย อายุ 31 ปี
6) พนักงานธุรการ ระดับ 3 อู่สวนสยาม เขตการเดินรถที่ 8 เพศชาย อายุ 51 ปี
7) พนักงานขับรถโดยสารธรรมดา สาย 84 เพศชาย อายุ 58 ปี (ปัจจุบันปฏิบัติหน้าที่ทําความสะอาดท่าปล่อยรถโดยสาร และบริเวณโดยรอบอู่วัดไร่ขิง เนื่องจากพนักงานป่วยเป็นโรคเส้นเลือดในสมองตีบ)
8) พนักงานเก็บค่าโดยสารรถปรับอากาศ สาย 39 เพศหญิง อายุ 53 ปี
9) พนักงานเก็บค่าโดยสารรถธรรมดา สาย 84 ก เพศหญิง อายุ 41 ปี
10) พนักงานเก็บค่าโดยสารรถธรรมดา สาย 185 เพศหญิง อายุ 57 ปี (ปัจจุบันปฏิบัติหน้าที่นายท่าปล่อยรถโดยสาร ณ ท่าตลาดไทย เนื่องจากพนักงานได้เข้ารับการผ่าตัดสะโพก)
11) พนักงานเก็บค่าโดยสารรถปรับอากาศ สาย 536 เพศหญิง อายุ 51 ปี
12) พนักงานเก็บค่าโดยสารรถปรับอากาศ สาย 137 เพศหญิง อายุ 24 ปี
13) พนักงานเก็บค่าโดยสารรถธรรมดา สาย 206 เพศหญิง อายุ 23 ปี (ปัจจุบันปฏิบัติหน้าที่ช่วยงานธุรการ ณ อู่เมกาบางนา เนื่องจากพนักงานตั้งครรภ์)
14) พนักงานขับรถโดยสารธรรมดา สาย 23 เพศชาย อายุ 35 ปี
15) พนักงานเก็บค่าโดยสารรถธรรมดา สาย 32 เพศหญิง อายุ 28 ปี
16) พนักงานขับรถโดยสารธรรมดา สาย 206 เพศชาย อายุ 26 ปี
17) พนักงานเก็บค่าโดยสารรถธรรมดา สาย 179 เพศหญิง อายุ 48 ปี
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 1 - 7 เมษายน 2565
วันศุกร์ที่ 8 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 1 - 7 เมษายน 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 1 - 7 เมษายน 2565 พบการกระทําผิด จํานวน 487 คดี คิดเป็นเงินค่าปรับ 8.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิต โดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใสและ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพ ของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 1 – 7 เมษายน 2565) พบว่ามีการกระทําผิด จํานวน 487 คดี คิดเป็นเงินค่าปรับ 8.18 ล้านบาท โดยแยกเป็น สุรา จํานวน 298 คดี ค่าปรับ 2.39 ล้านบาท ยาสูบ จํานวน 134 คดี ค่าปรับ 3.34 ล้านบาท ไพ่ จํานวน 9 คดี ค่าปรับ 0.34 ล้านบาท น้ํามันและผลิตภัณฑ์น้ํามัน จํานวน 12 คดี ค่าปรับ 0.41 ล้านบาท น้ําหอม จํานวน 5 คดี ค่าปรับ 0.25 ล้านบาท รถจักรยานยนต์ จํานวน 17 คดี ค่าปรับ 0.31 ล้านบาท และสินค้าอื่น ๆ จํานวน 12 คดี ค่าปรับ 1.14 ล้านบาท โดยมีของกลางแยกเป็นน้ําสุรา จํานวน 20,723.300 ลิตร ยาสูบ จํานวน 14,233 ซอง ไพ่ จํานวน 1,737 สํารับ น้ํามันและผลิตภัณฑ์น้ํามัน จํานวน 8,280.000 ลิตร น้ําหอม จํานวน 2,793 ขวด รถจักรยานยนต์ จํานวน 21 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 7 เมษายน 2565 พบว่ามีการกระทําผิด จํานวน 14,315 คดี คิดเป็นเงินค่าปรับ 264.53 ล้านบาท โดยแยกเป็น สุรา จํานวน 7,614 คดี ค่าปรับ 68.92 ล้านบาท ยาสูบ จํานวน 4,993 คดี ค่าปรับ 131.14 ล้านบาท ไพ่ จํานวน 247 คดี ค่าปรับ 2.61 ล้านบาท น้ํามันและผลิตภัณฑ์น้ํามัน จํานวน 378 คดี ค่าปรับ 18.61 ล้านบาท น้ําหอม จํานวน 73 คดี ค่าปรับ 3.42 ล้านบาท รถจักรยานยนต์ จํานวน 682 คดี ค่าปรับ จํานวน 15.87 ล้านบาท และสินค้าอื่นๆ จํานวน 328 คดี ค่าปรับ 23.96 ล้านบาท โดยมีของกลางแยกเป็นน้ําสุรา จํานวน 120,377.720 ลิตร ยาสูบ จํานวน 2,788,434 ซอง ไพ่ จํานวน 17,014 สํารับ น้ํามันและผลิตภัณฑ์น้ํามัน จํานวน 572,620.000 ลิตร น้ําหอม จํานวน 86,773 ขวด รถจักรยานยนต์ จํานวน 836 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/787-2565-1-7-2565-16
รัฐบาลไทย-ข่าวทำเนียบรัฐบาล-กรมการขนส่งทางราง ร่วมหารือความคืบหน้าการดำเนินการพัฒนาโครงการท่าบกท่านาแล้ง (Dry port) และเขตโลจิสติกส์ (Logistics Park) นครหลวงเวียงจันทน์
วันศุกร์ที่ 28 มกราคม 2565
กรมการขนส่งทางราง ร่วมหารือความคืบหน้าการดําเนินการพัฒนาโครงการท่าบกท่านาแล้ง (Dry port) และเขตโลจิสติกส์ (Logistics Park) นครหลวงเวียงจันทน์
...
เมื่อวันที่ 27 มกราคม 2565 นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมการขนส่งทางราง กระทรวงคมนาคม พร้อมด้วย นายพิเชฐ คุณาธรรมรักษ์ รองอธิบดีกรมการขนส่งทางราง และสถานเอกอัครราชทูตไทย ณ เวียงจันทน์ รวมถึงหน่วยงานภาครัฐร่วมหารือกับบริษัท Vientiane Logistics Park จํากัด ผ่านสื่ออิเล็กทรอนิกส์ เกี่ยวกับความคืบหน้าการดําเนินการพัฒนาโครงการท่าบกท่านาแล้ง (Dry port) และเขตโลจิสติกส์ (Logistics Park) นครหลวงเวียงจันทน์ พื้นที่รวมกว่า 2,000 ไร่ ในบ้านดงโพสี เมืองหาดซางฟอง นครหลวงเวียงจันทน์ ซึ่งอยู่ห่างจากสะพานมิตรภาพไทย - ลาว แห่งที่ 1 ประมาณ 1.5 กิโลเมตร โครงการท่าเรือบกได้ดําเนินการแล้วเสร็จในระยะแรก ปัจจุบันอยู่ระหว่างก่อสร้างทางรถไฟจากสถานีเวียงจันทน์ใต้ของรถไฟลาว - จีน ถึงท่าเรือบกท่านาแล้ง ระยะทาง 2.8 กิโลเมตร คาดว่าจะแล้วเสร็จในปลายเดือน มีนาคม หรือต้นเดือน เมษายน 2565
โดยจะรองรับการเปลี่ยนถ่ายจากรถไฟขนาดทาง 1.435 เมตรและขนาดทาง 1 เมตร โดยยกตู้คอนเทนเนอร์ที่มีการบรรจุสินค้าไปสู่รถไฟอีกขบวนด้วยอุปกรณ์ Reach Stacker ทั้งนี้ โดยกรมการขนส่งทางรางได้นําเสนอแผนการดําเนินการรองรับการเปิดให้บริการรถไฟลาว - จีน ผ่านสะพานมิตรภาพเดิม ในระยะเร่งด่วน โดยการรถไฟแห่งประเทศไทยเตรียมเพิ่มการขนส่งจาก 4 ขบวน เป็น 14 ขบวนและจาก 12 แคร่เป็น 25 แคร่ ซึ่งอยู่ระหว่างจัดเตรียมสถานีหนองคายให้ดําเนินการเป็นจุดตรวจปล่อยสินค้าขาออก และในระยะยาวจะมีการก่อสร้างสะพานแห่งใหม่รวมถึงย่านสินค้าสถานีทานาให้เป็นจุดตรวจปล่อยสินค้าระหว่างประเทศและสถานีเปลี่ยนถ่ายสินค้าเพื่อเชื่อมโยงทางรถไฟระหว่างไทย ลาว และจีนต่อไป